Palacolo Akreidė

Palacolo Akreidė (, ) – miestas Italijoje, pietryčių Sicilijoje, Sirakūzų provincijoje, į vakarus nuo Sirakūzų, Iblėjaus kalnuose. Šalia driekiasi Anapo upės slėnis. Apylinkėse auginami alyvmedžiai, javai, migdolai, citrusiniai vaisiai.

Išlikęs senovės graikų amfiteatras, tarybos rūmai, uoloje iškaltos mirusiųjų šventyklos (templi ferali) su graikiškais įrašais ir votų nišomis. Taip pat išlikusios antikinių dievybių skulptūros, vadinamos Santoni – tai 12 dievybių, iš kurių svarbiausia yea Kibelė (arba Didžioji Motina – Magna mater). Taip pat yra barokinės šv. Sebastijono, Šv. Mykolo, Švč. Dievo motinos bažnyčios (patenka į UNESCO pasaulio paveldo objektą – Val di Notą).

 Istorija 
663 m. pr. m. e. čia įkurta graikų kolonija Akrai (). Romėnų laikais miestas sunyko, o IX a. sugriautas saracėnų. Viduramžiais atsikūrė, priklausė įvairiomis giminėms, vėliau Abiejų Sicilijų karalystei. 1693 m. Palacolo Akreidę sugriovė žemės drebėjimas, todėl daugelis dabartinių statinių yra iš XVIII amžiaus.


 Šaltiniai 

Kategorija:Sicilijos miestai